ที่ มท 0803.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

พฤศจิกายน 2564

เรื่อง การยืนยันยอดเงินคงเหลือบัญชีเงินฝากคลังและบัญชีเงินรับฝากของรัฐบาลในระบบ GFMIS

เรียน ผู้ว่าราชการจังหวัดทุกจังหวัด

สิ่งที่ส่งมาด้วย 1. รายงานรายละเอียดยืนยันยอดเงินคงเหลือบัญชีเงินฝากคลังและบัญชีเงินรับฝากของรัฐบาล ณ วันที่ 30 กันยายน 2564 จำนวน 1 ชุด

2. รายงานยืนยันยอดเงินคงเหลือบัญชีเงินฝากคลังและบัญชีเงินฝากของรัฐบาล จำนวน 1 ฉบับ

ตามที่ พ.ร.บ. วินัยการเงินการคลังของรัฐ พ.ศ. 2561 มาตรา 75 บัญญัติให้กระทรวงการคลังจัดทำรายงานการเงินแผ่นดินประจำปีงบประมาณ และจัดส่งให้สำนักงานการตรวจเงินแผ่นดินตรวจสอบภายใน 90 วันนับแต่วันสิ้นปีงบประมาณ นั้น

กรมส่งเสริมการปกครองท้องถิ่น ขอเรียนว่า เพื่อให้การจัดทำรายงานการเงินแผ่นดินประจำปีงบประมาณ พ.ศ. 2564 มีความครบถ้วนถูกต้องสามารถตรวจสอบได้ จึงขอให้จังหวัดตรวจสอบและรวบรวมรายการยืนยันยอดเงินคงเหลือบัญชีเงินฝากคลังในระบบ GFMIS ณ วันที่ 30 กันยายน 2564 ของสำนักงานส่งเสริมการปกครองท้องถิ่นจังหวัด ตามรหัสเจ้าของบัญชีและรหัสบัญชีเงินฝาก พร้อมทั้งให้ลงลายมือชื่อรับรองความถูกต้องตรงกันในรายงานยืนยันยอดเงินคงเหลือบัญชีเงินฝากคลังและบัญชีเงินรับฝากของรัฐบาล โดยให้รายงานกรมส่งเสริมการปกครองท้องถิ่น ภายในวันที่ 10 พฤศจิกายน 2564 หากพ้นกำหนดเวลาจะถือว่ารับรองยอดเงินคงเหลือดังกล่าว รายละเอียดปรากฏตามสิ่งที่ส่งมาด้วย อนึ่ง สามารถเปิดดูหนังสือนี้ได้ที่เว็บไซต์ www.dla.go.th

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองคลัง

กลุ่มงานบัญชี

โทร. 0-2243-2225

โทรสาร. 0-2241-9024

ไปรษณีย์อิเล็กทรอนิกส์ saraban@dla.go.th

ผู้ประสานงาน

นางสาวพิกุล นาคชำนาญ 09 2971 0443